Source: http://slideflix.net/doc/1914136/savonia-tekniikka-palop%C3%A4%C3%A4l1yst%C3%B6n-koulutus-opinna-ytetyo
Timestamp: 2018-09-26 05:43:18+00:00
Document Index: 21449889

Matched Legal Cases: ['kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko\n']

SAVONIA Tekniikka Palopääl1ystön koulutus OPINNA YTETYO
Download SAVONIA Tekniikka Palopääl1ystön koulutus OPINNA YTETYO
Helsingin maanalaisten pysäköintilaitosten pelastuslaitosta koskevat ohjeet.
Palomestari Jani Pitkänen
Helsingissä on rakennettu huomattava määrä erilaisia maanalaisia tiloja. Maan alle rakennetaan jatkuvasti lisää, koska maan päällinen rakentamaton tila on käymässä vähiin. Muun muassa pysäköintilaitokset rakennetaan nykyään varsinkin
keskusta-alueella ja sen läheisyydessä maan alle. Pelastuslaitoksen toiminta maan
alla on huomattavasti haasteellisempaa kuin maan päällä ja sen vuoksi maanalaisiin tiloihin laaditut, pelastuslaitosta koskevat ohjeet tulisi olla hyvin tehtyjä ja
tarkoituksen mukaisia.
Tämän opinnäytetyön tavoitteena oli luoda suuntaviivat paloturvallisuussuunnittelijoille, jotta he pystyisivät tuottamaan pelastuslaitosta koskevat ohjeet maanalaisiin pysäköintilaitoksiin niin, että pelastuslaitoksen tehokkaan toiminnan edellytykset turvataan. Vastaavan ohjeen puuttuessa, oli työlle todellinen tarve. Ohjeen
toinen tarkoitus oli helpottaa Helsingin pelastuslaitoksen palotarkastajien työtä
heidän ohjatessaan maanalaisten pysäköintilaitosten turvallisuussuunnittelua. Ohje tullaan tekemään tämän opinnäytetyön pohjalta.
Opinnäytetyössä tutkitaan toimintaympäristöä ja toimintaa ohjaavia lakeja, määräyksiä ja ohjeita. Työssä tutkitaan myös maanalaisissa pysäköintilaitoksissa tapahtuneita onnettomuuksia ja pelastuslaitoksen niissä kohtaamia ongelmia. Viitekehykseen sisältyvät myös ne pelastuslaitoksen tarvitsemat tiedot, jotka maanalaisten pysäköintilaitosten onnettomuuksissa ovat pelastuslaitokselle erityisen
tärkeitä, kuten savunpoisto ja vedensyöttöpaikat. Työn tuloksena esitetään, miten
edellä mainitut tiedot tulisi Helsingin kaupungin alueella sijaitsevissa maanalaisissa pysäköintilaitoksissa pelastuslaitokselle ohjeistaa. Lopuksi päätelmissä käsitellään muun muassa opinnäytetyöprosessissa kohdattuja haasteita ja omaa oppimista.
Maanalainen, pysäköintilaitos, ohjeet, toimintaedellytykset, paikantamiskaavio.
Undergorund parking facility instructions concerning Helsinki City Rescue Department
Jani Jämsä, Senior Instructor
Jani Pitkänen, Fire Officer
A considerable number of underground facilities have been built in Helsinki. Underground construction is constantly increasing because the unconstructed space
aboveground is diminishing. Among other things, parking facilities are nowadays
been built underground, especially in the city centre and nearby city centre. It is
much more challenging for the rescue department to operate underground than
aboveground and that is why the instructions at underground facilities, which are
developed for the rescue department, should be well made and adequate.
The aim of this final project was to establish guidelines for the rescue planners.
According to those guidelines they could plan all the instructions to underground
parking facilities concerning the rescue department in a way that effectiveness of
the operations is secured. Because of lack of a similar guide, there existed a real
need for it. The second aim was to mitigate the work of the fire inspectors in Helsinki City Rescue Department in their work in directing the safety planning at underground parking facilities. The guide will be made on the basis of this final project.
This final project studies the operational environment and the acts, regulations
and instructions steering the activities at underground parking facilities. Accidents
that have happened in underground parking facilities and the problems rescue departments have faced in those accidents, is studied as well. The framework contains the information which is particularly important for the rescue department at
the accidents, which might happen in underground parking facilities, such as
smoke exhaust and water supply places. The result of this final project is information, how instructions concerning rescue department should be made to underground parking facilities in Helsinki city area. Finally the challenges and learning
process that have been faced in the process of making this final project, is dealth
Underground, car-park, parking, guides, secure, operations, location diagram.
Kiitän vaimoani siitä äärimmäisestä joustosta, jota hän on osoittanut koko opiskeluni ja
sitä seuranneen opinnäytetyön valmisteluprosessin ajan. Ilman hänen tukeaan en olisi
pystynyt saattamaan opiskelujani päätökseen. Kiitän myös poikiani Arttua ja Leoa siitä,
että he ovat hymyllään, iloisuudellaan ja lukemattomilla rakkauden osoituksillaan antaneet voimia välillä suuriltakin tuntuneiden esteiden yli pääsemiseksi. Isovanhempien
tuki lasten hoidossa on myös ollut ensiarvoisen tärkeää. Koulunkäyntini, eli viimeiset
kolme vuotta, ovat osoittaneet minulle perheen tärkeyden ja kaiken muun toisarvoisuuden.
Lisäksi haluan kiittää opiskelutovereitani näistä kolmesta yhteisestä Kuopion Pelastusopistolla vietetystä vuodesta. Yhdessä vietetyt viikot ovat sisältäneet suuria ponnisteluja, mutta toisaalta myös lukemattomia ilon hetkiä ja onnistumisen tunteita. Vielä merkityksellisempänä pidän kuitenkin sitä tukea ja yhteenkuuluvuuden tunnetta, josta sain
melkein kolme vuotta nauttia. On haikeaa, että tiemme opiskelujen päätyttyä taas erkanivat, mutta siitä huolimatta tiedän, että Kuopiossa koettu yhteenkuuluvuuden tunne
pysyy ja että minulla on upeita uusia ystäviä ympäri Suomea.
Haluan kiittää myös työnantajaani Helsingin kaupungin pelastuslaitosta mahdollisuudesta opiskella työn ohella. Tiedän olevani etuoikeutettu ja toivonkin, että tulevaisuudessa myös muut saavat nauttia samanlaisesta tuesta. Tukensa työlleni ovat antaneet
myös palomestari Jani Pitkänen, vanhempi palotarkastaja Katja Seppälä ja vanhempi
opettaja Jani Jämsä, jotka ovat pitkäjänteisyyttä ja ammattitaitoa osoittaen tukeneet minua opinnäytetyöni teossa ja mahdollistaneet työni päätökseen saattamisen. Toivon
työstäni olevan hyötyä sekä paloturvallisuussuunnittelijoille että koko pelastustoimelle
ja työn toimivan aloituksena pelastustoimintaa tukevien ohjeiden luomisessa. Aion pitää
taukoa ennen uusia opiskeluja pitäen kaikesta huolimatta aina mielessäni sen, ettei opiskelua pidä kokonaan lopettaa koskaan.
Helsingissä 06.09.2014
MAANALAISET PYSÄKÖINTILAITOKSET TOIMINTAYMPÄRISTÖNÄ
Maanalainen pysäköinti Helsingin kaupungissa
Maanalaisten pysäköintilaitosten erityispiirteitä
Maanalaisten pysäköintilaitosten onnettomuuksia
TOIMINTAA OHJAAVAT LAIT, MÄÄRÄYKSET JA OHJEET
Pelastuslaki 2011/379
Rakennusmääräyskokoelma E1
Rakennusmääräyskokoelma E4
CEN 54-14
ST -ohjeisto 1, Paloilmoittimen suunnittelu, asennus, huolto ja kunnossapito 201027
FK-CEA 4040, paloilmoittimet, suunnittelu ja asentaminen
Suomen Pelastusalan Keskusjärjestön ohjeet
Muuta toiminnan ohjauksesta
PELASTUSLAITOKSELLE VÄLTTÄMÄTTÖMÄT KOHDETIEDOT
Poistumistiet ja kulkureitit
Ovien ohjaus
Sammutusreitit
PELASTUSLAITOKSEN OHJEIDEN LAATIMINEN
Ulkopuoliset opasteet
Paikantamiskaavio
Pelastuslaitoskartta
Savunpoiston ohjeet
Sammutusjärjestelmien ohjeet
Nosto-ovien käytön ohjeistus
Pelastuslaitoksen ohjeet -laatikko
Yhteenveto pelastuslaitoksen opasteista
6.1 Jatkotoimenpiteitä
Oma oppiminen ja tavoitteiden saavuttaminen
Palonalkujen sammutusvälineistö, joka on kenen tahansa käytettävissä, esimerkiksi pikapaloposti, käsisammutin ja sammutuspeite (Ympäristöministeriö 2003, 27).
Automaattinen paloilmoitinlaite
Paloilmoitinlaitteisto on pelastustoimintaa helpottava palonilmaisulaitteisto, jonka tarkoituksena on havaita palosta johtuva vaaratilanne mahdollisimman aikaisessa vaiheessa, suorittaa paloilmoitus valvomassaan kiinteistössä joko akustisin tai optisin merkinannoin ja tehdä ilmoitus hätäkeskukseen pelastuslaitoksen hälyttämiseksi. (Tukes).
Tulipalon sammuttamiseen tarkoitettu automaattisesti toimiva laitteisto (Ympäristöministeriö 2003, 27).
Automaattinen savunpoistolaitteisto
Palossa syntyvän savun ja lämmön poistamiseen tarkoitettu automaattisesti toimiva laitteisto (Ympäristöministeriö 2003, 27).
Päätoiminen pelastustoimen työntekijä, joka on suorittanut miehistötason palomies- tai
pelastajatutkinnon ja toimii miehistötehtävissä.
Päätoiminen pelastustoimen henkilö, joka on suorittanut palomies- tai pelastajatutkinnon ja alipäällystötutkinnon ja toimii alipäällystötehtävissä.
Päätoiminen pelastustoimen henkilö, joka on suorittanut palopäällystötutkinnon tai jonkin muun siihen rinnastettavan tutkinnon ja toimii päällystötehtävissä.
Johtaa pelastustoimintaa onnettomuuksissa, joissa on mukana pelastusyksiköitä. Yleensä päällystöviranhaltia.
Suunnittelee muun muassa erilaisiin kohteisiin soveltuvimmat palotekniset ratkaisut.
Paloinsinööritutkinnon (AMK) suorittanut henkilö. Tutkinnon suorittaneet voivat hakeutua palopäällystötehtäviin.
Suorittaa erilaisten rakennusten ja kohteiden paloturvallisuuteen liittyviä tarkastuksia.
Vedenottoyhde
Kohteessa oleva liitin, josta palomiehet voivat ottaa mukanaan tuomiinsa letkuihin vettä.
Vedensyöttöyhde
Tähän pelastuslaitoksen yksiköstä voidaan tarvittaessa syöttää vettä, jotta vedenottoyhteestä saa vettä tai, jotta sammutusjärjestelmän painetta saadaan kohotettua.
Yleensä seinällä sille tarkoitettuun kaappiin sijoitettu rullalla oleva letku, jolla voidaan
tarvittaessa suorittaa alkusammutusta.
Puhdasta ilmaa, jota tilaan syötetään, jotta tilassa oleva likainen ilma voidaan esimerkiksi tuulettimia käyttäen siirtää pois.
Vapautuva kokonaislämpömäärä, kun tilassa oleva aine täydellisesti palaa (Ympäristöministeriö 2003, 27).
Aineen kuumetessa siitä vapautuvaa kaasumaista ainetta, joka kuumenevan aineen mukaan sisältää useita erilaisia aineyhdisteitä, joista osa on erittäin myrkyllisiä. Savukaasujen tumma väri aiheutuu palamattomista pienhiukkasista.
Sammutusreitti
Sammutushenkilöstölle tarkoitettu ulkoa kellarikerroksiin johtava kerrosten uloskäytävistä erillinen kulkureitti (Ympäristöministeriö 2011, 4).
Automaattinen palonsammutusjärjestelmä, joka aloittaa palon sammutuksen ruiskuttamalla vettä välittäen samalla palohälytyksen hätäkeskukseen.
Dokumentti, joka sisältää pelastustoimen kannalta kohteen keskeisimpiä tietoja.
Paikantamiskaavio on asiakirja, jota käyttäen pelastuslaitos paikantaa kiinteistöstä paloilmoituksen antaneen ilmaisimen ja selvittää reitin laitteen luo. Paikantamiskaavioihin
merkitään myös pelastuslaitokselle muita tärkeitä tietoja, esimerkiksi hyökkäysreitit.
(Hyytiä ym. 2009, 25.)
Paloryhmä
Paloryhmä on samaan ryhmään kuuluvien ilmaisimien ja painikkeiden muodostama
joukko, jonka ilmoitinkeskus osoittaa palo- ja vikailmoitustilassa. Paloryhmiä käytetään
paikantamiskaavioissa hälyttäneen paloalueen paikantamiseen. (Hyytiä ym. 2009, 10.)
Olen työskennellyt suurimman osan palomiesurastani Helsingin kaupungin pelastuslaitoksella Erottajan pelastusasemalla. Erottajan pelastusasema sijaitsee Helsingin ydinkeskustan välittömässä läheisyydessä, ja koko ydinkeskusta kuuluu sen välittömään
vaikutusalueeseen. Ydinkeskusta on alueena melko pieni verrattuna toisiin pääkaupunkeihin, mutta se pitää sisällään huomattavan laajat maanalaiset tilat, mukaan lukien pysäköintilaitoksia. Muun muassa ajoneuvopysäköinti siirretään maanpäällisen tilan vähenemisen myötä jatkossa enenevissä määrin maan alle.
Huomattava osa Erottajan pelastusaseman tehtävistä liittyy automaattisiin paloilmoitinlaitteisiin ja siten myös useimpiin maanalaisiin pysäköintilaitoksiin, koska rakennusmääräyskokoelma E4:n mukaan kaikki maanaliset autosuojat, joiden osastojen koko
ylittää 3000 m2, tulee suojata paloilmoittimella (Ympäristöministeriö 2005. 3). Olen
urani aikana ollut lukuisissa tämänlaisissa tehtävissä mukana, osassa palomiehen, osan
sairaankuljettajan ja osassa paloesimiehen ominaisuudessa. Suurinta osaa näistä tehtävistä yhdistää yksi ominaisuus, sekavuus. Se, minkälaisiin pelastuslaitokselle tarkoitettuihin opasteisiin palomies, paloesimies tai palomestari paloilmoitinlaitteella törmää, on
hyvin vaihtelevaa.
Paloturvallisuussuunnittelijoiden työtä pelastustoimen laitteisiin liittyvässä suunnittelussa ohjataan muutamilla lailla, asetuksilla ja ohjeilla, mutta ne antavat vain hyvin ylimalkaiset ohjeet pelastuslaitokselle tarkoitettujen opasteiden ja ohjeiden laadintaan. Tämän
vuoksi myös tuotokset ovat hyvin eriäviä ja epätasalaatuisia. On siis ensiarvoisen tärkeää, että pelastustoimi on mahdollisimman hyvissä ajoin mukana erilaisissa suunnitteluprosesseissa, jotta pelastustoimen näkökulmat saadaan esitettyä ennen varsinaisen rakentamisen aloittamista. Tällöin, esimerkiksi juuri maanalaisia pysäköintilaitoksia
suunniteltaessa, olisi tärkeää, että olisimme pelastuslaitoksissa itse ensin miettineet,
mitä asioita erilaisilta kohteilta odotamme, ennen kuin marssimme suunnittelupöytään.
Olisi huomattavan helppoa, jos kädessämme olisi tiettyyn suunnitteluvaiheeseen tarkoitettu opas, josta suunnittelijat näkisivät helposti, mitä pelastuslaitoksen toiminnan turvaamiseksi dokumenteilta ja opasteilta edellytetään.
Jo ennen paloinsinööriopintojani päätin, että maanalaisten pysäköintilaitosten kohdeopasteille pitää tehdä jotain. Silloin ajattelin, että luon Helsingin pelastuslaitokseen järjestelmän, jossa Erottajan pelastusaseman henkilöstö käy järjestelmällisesti alueen kaikki maanalaiset pysäköintilaitokset läpi luoden kohteiden erityisominaisuuksista ja pelastustoimen järjestelyistä sähköiset kohdekortit, joita tehtävillä voidaan muistin virkistämiseksi käyttää. Tämä olisi tuonut pienen helpotuksen maan-alaisiin pysäköintilaitoksiin liittyvien tehtävien hoitamiseen, mutta ei olisi vaikuttanut itse ongelman aiheuttajaan. En kuitenkaan ehtinyt aloittaa projektia, koska aloitin paloinsinööriopinnot.
Aloittaessani pohtia opinnäytetyöni aihetta ajattelin, että työn pitää liittyä maanalaisiin
pysäköintilaitoksiin. Helppo tie se ei olisi, koska aihe ei oikeastaan ollenkaan ole omalla
mukavuusalueellani, mutta halusin kuitenkin valita aiheen, josta olisi hyötyä sekä pelastuslaitokselle, mutta oppimisen kautta myös minulle. Pohdin aihetta yhdessä maanalaisista tiloista vastaavan palomestarin ja palotarkastajan kanssa, ja yhdessä päädyimme
lopulliseen aiheeseen. Tekisin paloturvallisuussuunnittelijoille tarkoitetun ohjeen Helsingin maanalaisten pysäköintilaitosten pelastuslaitokselle tarkoitettujen opasteiden laatimiseen.
Tämä opinnäytetyö käsittelee asioita, jotka ennen ohjeen laatimista on välttämätöntä
ymmärtää. Ensin esittelen toimintaympäristöä eli Helsingin kaupungin maanalaisia tiloja, niissä tapahtuneita onnettomuuksia ja kohdattuja ongelmia. Sen jälkeen käsittelen
tämänhetkistä tilannetta toimintaa ohjaavien säädösten, määräysten ja ohjeiden kannalta,
minkä jälkeen esittelen minun ja Helsingin kaupungin pelastuslaitoksen näkökulman
siitä, mitä maanalaisten pysäköintilaitosten pelastustoimelle suunnatut opasteet tulisi
sisältää ja millä tavoin ne tulisi laatia.
Tämän opinnäytetyön pohjalta tehdään tulevaisuudessa paloturvallisuussuunnittelijoille
ohje, jonka mukaan Helsingin uusien ja korjausrakennettavien maanalaisten pysäköintilaitosten pelastuslaitokselle tarkoitetut ohjeet ja opasteet tulee luoda. Tällä tavoin toivoakseni turvataan tulevaisuudessa pelastuslaitoksen toimintaedellytykset maanalaisissa
pysäköintilaitoksissa, ja toki vaikutukset voivat välittyä myös muihin maanalaisiin tiloihin ja tiloihin, joissa on paloilmoitinlaite. Koska kohteeseen siirryttäessä pelastuslaitos
etsii kohteen tietoja ja opastusta ensimmäisenä paloilmoitinlaitteelta, on juuri tämä mielestäni aihe, josta kannattaa pelastustoiminnan edellytysten turvaaminen aloittaa. Opas-
teista käsittelen juuri sen tiedon, jota pelastuslaitos toiminnan nopeaan aloittamiseen ja
tilanteen nopeaan hoitamiseen tarvitsee.
Maanalaisen rakentamisen luonne on viimeisen viidenkymmenen vuoden aikana muuttunut enemmän normaaliolojen suuntaan. Kun vielä 1970-luvulla ajateltiin, että maan
alle rakennetaan korkeintaan erilaisia varmuusvarastoja ja väestönsuojatiloja, ajatellaan
maanalaisista tiloista nykyaikana huomattavasti monipuolisemmin. Onhan tällä hetkellä
maan alle sijoitettu huomattava määrä erilaisia toimintoja, esimerkiksi liikuntatiloja,
liikenneterminaaleja, kauppakeskusten tiloja, huoltotiloja ja enenevissä määrin myös
pysäköintitiloja.
Koska Helsinki on laajuudeltaan melko pieni ja koska asukasluku on 1990-luvun puolestavälistä asti ollut nouseva (Helsingin kaupunkisuunnitteluvirasto 2012, 6), on selvää,
että maanpäällinen rakentamaton tila käy vähiin. Luonnollisesti jos maan päältä vielä
löytyy tilaa, rakennetaan siihen mieluiten asuntoja niiden kysynnän ja tarpeen ollessa
hyvin suurta. Tällöin esimerkiksi huoltotoiminnot ja ajoneuvopysäköinti on sijoitettava
jonnekin muualle, maan alle. Huoltoliikennettä pyritään jatkossa siirtämään yhä enemmän maan alle, jotta keskustan liikennettä saataisiin vähennettyä. On siis luonnollista,
että myös pysäköinti siirretään samalla maan alle.
Helsinkiä on jo pitkään pidetty maanalaisen tilan monimuotoisen hyödyntämisen edelläkävijänä (Franzén ym. 1998, 119). Rakentamattoman maan päällisen tilan vähyyden
vuoksi Helsinki on ollut pakotettu keksimään uudenlaisia ideoita kaupunkirakentamiseen. Helsinki on viimeisen viidenkymmenen vuoden aikana osannut laajasti hyödyntää
maanalaisen rakentamisen mahdollisuuksia. Maan alle on rakennettu jo noin 400 erilaista maanalaista tilaa ja tunneliverkostoakin on jo noin 200 km. Muun maanalaisen tilan
lisäksi Helsingissä on noin 20 maanalaista pysäköintitilaa ja suunniteltuja sekä rakenteilla olevia pysäköintitiloja on noin 10. (Helsingin kaupunkisuunnitteluvirasto 2009, 5.)
Taulukko 1 ja kuva 1 havainnollistavat sekä olemassa olevien että suunniteltujen maanalaisten pysäköintilaitosten tilanteen Helsingissä vuonna 2009. Suunnitellut tilat on
merkitty karttaan S-kirjaimella, osa niistä on jo rakennettuja ja vuoden 2009 jälkeen on
rakennettu myös muita pysäköintilaitoksia.
Taulukko 1. Maanalainen pysäköinti Helsingissä (Helsingin kaupunkisuunnitteluvirasto
2009, liite 1a).
Kuva 1. Maanalainen pysäköinti Helsingissä (Helsingin kaupunkisuunnitteluvirasto
Luettelosta ja kartalta on havaittavissa, että suurin osa maanalaisista pysäköintilaitoksista sijaitsee keskustan alueella, ja sama pätee muihinkin maanalaisiin tiloihin. Maanalaisen tilan suuren kysynnän vuoksi kaupunkisuunnitteluvirasto on pyrkinyt osoittamaan
uusia maanalaiseen rakentamiseen soveltuvia kallioresurssialueita kantakaupungin ulkopuolelta (Helsingin kaupunkisuunnitteluvirasto 2009, 5). Tästä voidaan päätellä, että
maanalainen rakentaminen tulee lisääntymään, ja näin ollen myös maanalaiset pysäköintilaitokset lisääntyvät.
Maanalaiset pysäköintilaitokset sijaitsevat luonnollisesti maan alla, jolloin tiloihin liittyy huomattava määrä erilaisia erityispiirteitä. Luonnonvaloa ei juuri koskaan ole maan
alla, joten ilman keinotekoista valoa on tiloissa täydellisen pimeää. Tilat ovat samalla
usein matalia ja laajoja, jolloin tulipaloista syntynyt savu leviää huomattavan nopeasti
pyrkien samaan suuntaan ihmisten kanssa. Sammutushyökkäys on tehtävä alaspäin eli
savukaasuja vasten. Maanalaisten tilojen onnettomuudet ovat edellä mainittujen erityispiirteidensä vuoksi pelastuslaitokselle erittäin haastavia, ja haastetta lisää huomattavasti
vielä se, että eri kohteiden turvallisuusjärjestelmät ovat selkeiden ohjeiden ja määräysten puuttuessa toisistaan hyvin poikkeavia.
Palon laajuuteen ja voimakkuuteen vaikuttaa aina palavan materiaalin laatu ja määrä.
Maanalaisen suljetun tilan lämpötila nousee palopaikalla nopeasti, koska lämmön johtaminen ulkotilaan on vaikeampaa. Palossa muodostuva lämmin savu nousee tunnelin
yläosaan ja levittäytyy palon kuluessa jopa koko profiilialalle. Savun levitessä näkyvyys
huononee normaalilla katselukorkeudella oleviin opasteisiin ja valaisimiin. Poistumisreittejä ei voida käyttää savunpoistoon. Savu hengitysilmassa aiheuttaa myrkytysoireita
ja on terveysriski. (Helsingin kaupunkisuunnitteluvirasto 2006, 10.)
Kaikista tärkeintä on luonnollisesti pelastaa ihmishenkiä, eli tällöin poistumisturvallisuuteen on paneuduttava erityisen tarkasti. Poistumis-turvallisuuteen vaikuttavat
osittain samat seikat kuin maan päällisissä tiloissa, mutta esimerkiksi valaistus on täysin
keinovaloa ja poistuttaessa joutuu aina nousemaan ylös eli saamaan suuntaan savun
kanssa. Erilaisia aukkoja tai poistumismahdollisuuksia on niukasti verrattuna maan
päällisiin kerroksiin, joissa on yleensä ikkunoita ja useita oviaukkoja. Tällöin useissa
tapauksissa sekä poistuminen että mahdollinen sammutushyökkäys tapahtuvat saman
kulkureitin kautta, varsinkin jos pelastuslaitos ei saa avattua ajoreittien nosto-ovia. Toisaalta taas suurimmissa pysäköintilaitoksissa saattaa olla useita erillisiä reittejä, joita
pitkin onnettomuudesta tietämättömät pääsevät sisään. Osa voi olla hissejä, osa muita
maanalaisia reittejä, jolloin niiden hallintaan saaminen saattaa olla pelastuslaitokselle
hyvinkin hankalaa ja kohdetuntemuksen mukaan saattaa viedä kauan aikaa.
Rocplan teetti vuonna 2007 Erottajan pysäköintilaitokseen liittyvän kyselyn, jonka tulosten mukaan ihmiset kokevat tilan turvalliseksi (Rinne 2011, 44). Ihmisten tuntiessa
olonsa turvalliseksi on mahdollista, että poistumiseen orientoituminen ei tapahdukaan
suunnitellusti. Onnettomuuden tapahtuessa, käytetään esimerkkinä tulipaloa, on tiloissa
oleville ihmiselle siis luotava sellaiset olosuhteet, jotta poistuminen ymmärretään ja
pystytään aloittamaan välittömästi ilman minkäänlaisia viivytyksiä. Pelastuslaitoksen on
myös varmistettava, ettei onnettomuustiloihin tule enää lisää ihmisiä, jotka saattavat
jäädä pelastuslaitoksen pelastettaviksi. Jos ihmisten poistumista helpottavien laitteiden
toiminta häiriintyy, on pelastuslaitokselle luotava edellytykset laitteiden käyttöön ottoon
ja järjestelmien käyttöön. Laitteiden käyttö edellyttää selkeitä ja yksiselitteisiä ohjeita,
joiden mukaisesti pelastuslaitoksen on nopea käyttää laitteita.
Erityispiirteenä voidaan pitää myös maanalaisten autosuojien palokuormaa. Yhden henkilöauton palokuorma on noin 6000 MJ. Tavallisten asuinhuoneistojen palokuorma on
600 MJ/m², jossa mukaan on luettu kaikki asunnon irtaimisto. Tällöin henkilöautosta
vapautuvaa lämpöenergiaa voi verrata kymmenen asuinhuoneistoneliön täydelliseen
palamiseen. (Ympäristöministeriö 2003, 46.) Kun otetaan huomioon se, että maanalaisissa autosuojissa ajoneuvot on pysäköity varsin lähelle toisiaan, on palon leviämisen
mahdollisuus hyvin suuri. Tällöin palokuorma luonnollisesti kasvaa kasvattaen samalla
huomattavasti myös vapautuvan savun määrää.
Koska maan alla lämpöä ei siirry ympäristöön niin vapaasti kuin maan päällä, voivat
olosuhteet muodostua nopeasti sellaisiksi, että paloa ei voida sammuttaa vaan on vain
keskityttävä sen leviämisen rajoittamiseen. Savu ja sen mukana lämpö on saatava mahdollisimman nopeasti ja tehokkaasti ulos käyttäen siihen tarkoitettuja reittejä ja savunpoistojärjestelmiä. Savu tulee lisäksi saada poistettua tilasta niin, ettei siitä aiheudu tilasta poistuville ihmisille eikä pelastuslaitoksen henkilöstölle lisävaaraa. Edelleen järjestelmien nopea käyttöönotto ja tehokas käyttö vaativat selkeät ja yksiselitteiset ohjeet.
Pelastustoimen laitteiden toiminta
Useimmat Helsingin maanalaisista pysäköintilaitoksista ovat suuria, jolloin tilat on suojattu automaattisella paloilmoitinlaitteella, automaattisella sammutuslaitteella ja automaattisella savunpoistolla. Lisäksi ovet ja hissit ovat usein ainakin osittain jonkinlaisen
automatiikan takana. Toisinaan laitteet toimivat niin kuin niiden tulisikin toimia. Automaattinen paloilmoitinlaite tai automaattinen sammutuslaitteisto reagoi paloon välittäen
ilmoituksen hälytyskeskukseen. Automaattinen sammutuslaitteisto sammuttaa tai ainakin rajoittaa paloa antaen ihmisille lisäaikaa poistumiseen. Paloilmoitinlaitteen hälytysääni tai jopa erillinen nauhoitettu teksti laittaa ihmiset poistumaan pikaisesti tiloista.
Automaattiset ovet sulkeutuvat, jotta tulipalosta syntynyt savukaasu ei pääse etenemään
toisiin tiloihin ja jotta ihmisten pääsy palotilaan estettään. Aina palotekniset laitteet eivät kuitenkaan toimi niin kuin pitäisi. Syy saattaa olla esimerkiksi inhimillinen virhe,
tekninen vika tai joku muu. Tällöin pelastuslaitoksella täytyy olla mahdollisuus ohittaa
automatiikka ja käyttää laitteita manuaalisesti. Jotta tilojen erilaisten laitteiden käyttö
onnistuu, tulee pelastuslaitokselle tarkoitettujen opasteiden olla pelastuslaitoksen tarpeita palvelevia ja hyvin laadittuja. Myös erilaisten pelastuslaitokselle tarkoitettujen karttojen tulee olla selkeitä ja yksiselitteisiä, jotta mahdollisen tulipalon paikallistaminen on
nopeaa ja sammutus- ja pelastustoimet voidaan aloittaa tehokkaasti ja viivytyksettä.
Maan alla tapahtuvista onnettomuuksista suurimmat riskitekijät ovat tulipalossa. Tulipalo maanalaisissa tiloissa on pelastuslaitoksellekin suuri haaste, koska savu ja kuumuus
eivät pääse poistumaan tiloista vapaasti, toisin kuin maan päällä. Tällöin useiden pelastuslaitoksen toimintaa tukevien järjestelmien tulee olla tarkoituksenmukaisesti suunniteltuja. Välillä sammutustoimet onnistuvat hyvin, välillä huonommin aiheuttaen toisinaan suuriakin tappioita. Maailmalla on useita esimerkkejä maanalaisten tulipalojen
aiheuttamista omaisuusmenetyksistä. Seuraavaksi käsittelen muutamia esimerkkejä sekä
ulkomailla että Suomessa tapahtuneista maanalaisten pysäköintilaitosten tulipaloista ja
niistä aiheutuneista vahingoista. Pohdin myös lyhyesti onnettomuuksiin johtaneita syitä.
Ranska, Valence, 2011
Valencen kaupungin suurimmassa maanalaisessa pysäköintilaitoksessa syttyi tulipalo
illalla hiukan 22.00:n jälkeen, palo levisi nopeasti koko kerrokseen. Yli neljäkymmentä
palomiestä oli sammuttamassa paloa. Palosta syntyi todella paljon erittäin kuumaa savukaasua, joka purkautui kaikista mahdollisista ulostuloreiteistä (kuva 2). Tämän johdosta palomiehillä oli suuria vaikeuksia saavuttaa palotilaa ja palon sammutus viivästyi.
Palo saatiin sammutettua vasta noin 1.30, joten tuli ehti tehdä tuhojaan noin kolme ja
puoli tuntia. 90 ajoneuvoa tuhoutui tai kärsi lievempiä palovahinkoja. Jos yhden ajoneuvon keskiarvohinnan arvioidaan olevan 15000 €, nousee vakuutusyhtiöiden korvaussumma yhteensä noin 1350000 €:oon. (Via Le Dauphine 2011.)
Kuva 2. Kuuman savukaasun purkautuminen kulkureitin kautta (Via Le Dauphine,
Niin kuin kuvasta 2 on helppo huomata, pysäköintilaitosten tulipaloissa vapautuvan
savun määrä on yleensä erittäin suuri, jolloin on ensiarvoisen tärkeää pystyä viimeistään
pelastuslaitoksen avulla johtamaan savu pois hallitusti. Savun lämpötilan ollessa autopaloissa erityisen suuri on palomiesten miltei mahdotonta edetä lähelle sammutettavaa
kohdetta, jos savu purkautuu palomiesten hyökkäysreittiä pitkin ulos. Ongelmia syntyy,
jos savunpoistoa ei ole kohteessa asiallisesti järjestetty tai käyttö on pelastuslaitoksen
toimesta vaikeaa. Tällöin pelastustoimet viivästyvät ja vahingot kasvavat.
Ranska, Pariisi, 2012
Viisikerroksisessa maanalaisessa pysäköintilaitoksessa syttynyt tulipalo uhkasi satojen
ihmisten henkeä kaupungin arvokorttelissa. Tulipalo syttyi hiukan ennen viittä iltapäivällä ja saatiin sammumaan noin kello yhdeksän illalla. Omaisuusvahingot nousivat
miljooniin dollareihin, kun yli 40 arvo-autoa tuhoutui, mutta vielä katastrofaalisemmat
tuhot olisi saattanut aiheutua palosta syntyneestä savusta, joka valtasi koko korttelin
(kuva 3). (Globalpost 2012.)
Kuva 3. Savun muodostuminen pysäköintilaitoksen palossa (Globalpost 2012).
Sammutustoimissa oli yhteensä noin 100 hälytysajoneuvoa, joista noin 30 oli ensihoitoyksiköitä. Koko kortteli evakuoitiin savun takia ja useita kymmeniä hoidettiin savuinhalaation vuoksi. 90 palomiestä oli sammuttamassa tulipaloa, joka saatiin hallintaan
noin neljä tuntia syttymisen jälkeen. Palon arvioidaan saaneen alkunsa polttoainevuodosta, joka levisi nopeasti koko pysäköintitasolle. (Globalpost 2012.)
Helsingissäkin on useita monikerroksisia pysäköintilaitoksia, mutta resursseja, ainakaan
mittaluokaltaan verrattaviin paloihin ei löydy. Jälleen päädyn samaan tulokseen; pelastustoimintaa tukevat laitteet on oltava kunnossa ja pelastuslaitoksen helposti käytettävissä. Helppo käytettävyys vaatii yksiselitteisiä ja selkeitä ohjeita, jolloin toiminta saadaan aloitettua nopeasti. Suomen pelastuslaitoksilla ei ole mahdollisuutta evakuoida
korttelia ja samanaikaisesti sammuttaa paloa ja hoitaa potilaita, ainakaan tässä mittakaavassa.
Suomi, Helsinki, 2012
Uudehkon kerrostalon maanalaisessa pysäköintihallissa syttyi auto palamaan noin klo
14.00. Pelastuslaitoksen saavuttua paikalle autohallista purkautui paljon savua rakennuksen molemmista päistä. Sammutustöiden aloittaminen viivästyi, koska ajoluiskan
nosto-ovea ei saanut ulkopuolelta auki, joten pelastuslaitoksen täytyi löytää kohteeseen
vaihtoehtoinen hyökkäysreitti. Hyökkäysreitiksi valittiin porrashuoneen kautta kulkeva
reitti, koska muuta vaihtoehtoa ei ollut. Tämä johti siihen, että savua kulkeutui porrashuoneeseen ja edelleen asuntoihin. Savunpoiston automatiikka ei ollut toiminut, jolloin pelastuslaitoksen henkilöstö joutui laukaisemaan savunpoiston manuaalisesti. Tämän jälkeen ilmeni, ettei savunpoistokoneen käyttäjäksi määrätty paloesimies kyennyt,
syystä joka ei ole tiedossa, käynnistämään sekä porrashuoneen että autosuojan savunpoistoa samanaikaisesti, vaan savunpoisto piti suorittaa yksi tila kerrallaan. Savua kertyi
porrashuoneeseen lopulta niin paljon, ettei siellä voinut olla ilman paineilmalaitetta.
(Fohlin 2012.)
Kun palo vihdoin saatiin sammutettua ja tila tuuletettua, kävi ilmi, että tilassa oli palanut vain yksi henkilöauto aiheuttaen kuitenkin erittäin suuren savunmuodostuksen.
Kiinteistön oma sammutusjärjestelmä ei ollut toiminut, koska sprinkleriputkistoon johtava venttiili oli laitettu inhimillisen virheen vuoksi kiinni, jolloin savukaasut pysyivät
kuumina aiheuttaen kiinteistön asukkaille ja palomiehille huomattavan lisävaaran. Kun
nosto-ovea ei saanut ulkoa auki, oli pelastuslaitos pakotettu hyökkäämään tilaan porrashuoneen kautta, jolloin savu tuli luonnollisesti palomiehiä vastaan. Savunpoisto toimi
puutteellisesti, jolloin savua ei saatu tiloista pois. Sammutustoimet jouduttiin aloittamaan täysin sokkona, koska pysäköintihalli oli täynnä mustaa savua.
Savunpoisto oli siis tässäkin tulipalossa avainasemassa. Pysäköintilaitoksia suunniteltaessa tulee ehdottomasti ymmärtää, että jo yhdestäkin ajoneuvosta muodostuu niin paljon
savua, että myös suuri tila täyttyy nopeasti. Sammutuslaitteisto jäähdyttää savupatjaa,
muttei vähennä savun määrää. Samalla tulee myös ymmärtää, että pelastuslaitoksen
toiminnan tehokkuus on hyvin riippuvainen kohteen pelastuslaitokselle suunnatuista
ohjeista. Kun erilaisia kohteita on tuhansia, ei ole minkäänlaista mahdollisuutta muistaa
eri kohteiden erilaisia järjestelmiä ulkoa. Tällöin pelastuslaitokselle suunnatut ohjeet
Suomi, Helsinki 2013
Henkilöauto syttyi palamaan Kamppiparkin toisella pysäköintitasolla levittäen savua eri
reittejä pitkin useisiin eri kiinteistöihin. Pelastuslaitos yritti saavuttaa kohdetta merkittyä
hyökkäysreittiä pitkin, mutta sulkeutuvien palo-ovien kulkuovet olivat lukittuja ja
avaimia ei ollut. Tiedustelun yhteydessä pyrittiin myös löytämään märkä- ja kuivanousujen ulostuloja, mutta savun johdosta niitä ei löydetty. Palo sammutettiin pikapaloposteja ja sammuttimia käyttäen. Pelastustoiminnan johtaja käynnisti myös savutuuletuksen, mutta puutteellisten merkintöjen vuoksi (kuva 4) korvausilma jäi avaamatta, jolloin
savun poistuminen oli hidasta. (Arimo 2013.)
Kuva 4. Savunpoistokeskus
Tässäkin tulipalossa pelastuslaitokselle suunnatut selkeät ohjeet olisivat nopeuttaneet
savutuuletusta ja näin ollen nopeuttaneet sammutustöiden aloittamista ja vähentäneet
savun kulkeutumista ympäröiviin tiloihin. Koska olen ollut mukana sammuttamassa
henkilöautopaloa maanalaisessa pysäköintilaitoksessa, voin todeta, että jokainen selkeillä ohjeilla säästetty minuutti on enemmän kuin tärkeä. Sillä ei ainoastaan helpoteta pelastuslaitoksen työtä, vaan sillä pystytään välttämään tai ainakin vähentämään henkilö ja
Muita onnettomuuksia ja ongelmia
Onnettomuuksia ja niiden johdosta havaittuja ongelmia on Palomestari Jani Pitkäsen
mukaan ollut Helsingissä muitakin. Erottajan pysäköinnissä vuonna 2013 syttyneen
tulipalon pelastuslaitoksen savukaasujen poisto hidastui, koska savunpoiston toimintaohjeet olivat sekavia ja vaikeasti ymmärrettäviä. Mosaiikkitorin pysäköinnissä 2010
syttyneessä palossa havaittiin, että savunpoistokeskus oli sijoitettu savuiseen tilaan, jolloin savunpoiston aloittaminen vaikeutui ja sen myötä hidastui. Kun otantaa laajennetaan myös muihin maanalaisiin tiloihin, kasvaa luonnollisesti myös onnettomuuksien
lukumäärä ja melkein samassa suhteessa myös ongelmat. Esimerkiksi Kampin linjaautopalossa 2009 savukaasut pääsivät onnettomuustutkintapöytäkirjan mukaan leviä-
mään laajalle toisiin osastoihin, koska savunpoistossa ja savunpoiston ohjeistuksessa oli
puutteita (Seppälä 2014).
Maanalaisiin tiloihin tulee asentaa erilaisia turvallisuutta parantavia ja onnettomuuden
seurauksia lieventäviä pelastustoimen laitteistoja. Suurimmassa osassa kohteista näin on
myös tehty. Ongelmia syntyy kuitenkin silloin, kun laitteita asennettaessa ei enää mietitä, miten kyseisen laitteen tulisi eri tilanteissa toimia ja onko laite pelastuslaitokselle
helppo käyttää. Tällöin muodostuu jälleen yksi näennäisesti turvallinen ja hyvin suojattu
kohde, joka paljastuu täysin toisenlaiseksi, kun raapaistaan hiukankin pintaa syvemmältä.
Tapahtuneiden onnettomuuksien kuvauksissa korostuu erityisesti alkutilanteen oikean ja
nopean reagoinnin merkitys. Alkutilanteen puutteellisen pelastustoiminnan seurauksena
pienestä tapahtumasta on usein kehkeytynyt suuri katastrofi. Toiminta ensimmäisten 10
- 15 minuutin aikana vaikuttaa ratkaisevasti pelastautumisen ja vahingontorjunnan onnistumiseen. (Helsingin kaupunkisuunnitteluvirasto 2006, 11.) Niin kuin Helsingin
maanalaisessa yleiskaavassakin (2009, 14) todetaan, on osoitteiston, opastusten ja kulkuyhteyksien oltava sellaisia, että poistuminen ja pelastustoiminta voidaan hoitaa tehokkaasti ja hallitusti. Jotta tämä toteutuisi, on pelastuslaitoksen oltava kohteiden suunnittelussa mukana alusta loppuun asti, valmiiksi suunniteltujen linjausten ja ohjeiden
Maanalaisten tilojen turvallisuuteen sovelletaan pääsääntöisesti maanpäällisen rakentamisen ohjeita (Helsingin Kaupunkisuunnitteluvirasto 2009, 13). Maanalaiseen rakentamiseen ei ole olemassa omia, pelkästään maanalaisiin tiloihin tarkoitettuja ohjeita ja
määräyksiä. Tällöin jää helposti huomiotta ne erityispiirteet, jotka maanalaisissa tiloissa
vallitsevat, jolloin tuloksetkin usein ovat sovelletun oloisia ja usein, ainakin pelastuslaitoksen näkökulmasta heikkotasoisia. Koska olen rajannut opinnäytetyöni koskemaan
pelastuslaitokselle tarkoitettuja opasteita maanalaisissa pysäköintilaitoksissa, on toiminnan ohjaus rajattu luonnollisesti samalla tavoin. Tuon siis erityisesti esille eri lakien,
asetusten ja ohjeiden kohtia, joilla tällä hetkellä pyritään pelastuslaitokselle tarkoitettujen opasteiden laadintaa ohjaamalla varmistamaan pelastuslaitoksen tehokkaan toiminnan edellytysten täyttyminen.
Pelastuslaissa pelastuslaitosta koskevista ohjeista säädetään ainoastaan yleisellä tasolla.
Lain yhdeksäs pykälä säätää, että rakennuksen omistajan, haltijan ja toiminnanharjoittajan on huolehdittava muun muassa siitä, että ihmiset pystyvät poistumaan rakennuksesta
vaaratilanteessa tai heidät pystytään pelastamaan muilla tavoin. Tämän lisäksi heidän
tulee huolehtia siitä, että pelastustoiminta on mahdollista, ja että pelastushenkilöstön
turvallisuus on otettu huomioon. Lain kymmenes pykälä määrää edellä mainitut henkilöt huolehtimaan, että kulkureitit ja poistumistiet on asianmukaisesti merkitty. 15 §:ssä
määrätään tehtäväksi pelastussuunnitelma pelastustoiminnan kannalta normaalia vaativampiin kohteisiin. (Sisäasiainministeriö 2011.)
Laissa pelastustoimen laitteista ensimmäisen pykälän toisessa momentissa todetaan, että
lain tarkoituksena on myös varmistaa, että pelastustoimen laitteiden oikealla asennuksella, huollolla ja tarkastuksella turvataan laitteiden tehokas ja luotettava toiminta niiden
käyttötarkoituksen mukaisesti. Seitsemännessä pykälässä määrätään, että laitteiston
suunnittelussa ja asennuksessa on otettava huomioon laitteiston ja asennuskohteen käyttötarkoitus, mikä tarkoittaa, että kohteen erityispiirteet on myös otettava huomioon. (Sisäasiainministeriö 2007.)
Nämä kaksi edellä mainittua pykälää ovat ainoat pykälät, jotka edes jossain määrin ohjaavat toimintaa pelastuslaitoksen toimintaedellytyksiä varmistavaan suuntaan. Pelastuslaitokselle tarkoitetuista ohjeista ei laissa ole yhtään pykälää, momenttia tai momentin
Rakennusmääräyskokoelman E1, rakennusten paloturvallisuus (2011, 33) kappaleessa
11, sammutus ja pelastustehtävien järjestelyt säädetään, että palon sammuttamisen ja
henkilöiden pelastamisen edellytykset rakennuksessa ja sen läheisyydessä tulee turvata.
Jo pelkästään tähän nojaten on pelastuslaitoksen helppo vaatia kohteilta asianmukaisten
opasteiden ja ohjeiden laadintaa. Suoranaisesti opasteiden ja ohjeiden sisältöön ei
E1:ssä viitata.
Ympäristöministeriön julkaisussa rakennusmääräyskokoelma E4, autosuojien paloturvallisuus, on pyritty ohjaamaan rakentamista niin, että tiloista saataisiin mahdollisimman turvallisia. E4:ssä määritellään esimerkiksi erilaiset suojaustasot (taulukko 2), jotka
määräytyvät autosuojan koon mukaan.
Taulukko 2. Autosuojien suojaustasot (Ympäristöministeriö 2003, 3).
Suojaustaso tarkoittaa sitä, millä keinoin henkilöt ja omaisuus tulee kohteessa turvata.
Kuten taulukosta on luettavissa yli 1500 m²:n palo-osaston sisältävä autosuoja vaatii
suojaustason kaksi ja niin edelleen. Suojaustasolla 1 tarkoitetaan alkusammutuskalustoa, suojaustasolla 2 tarkoitetaan alkusammutuskalustoa ja automaattista
paloilmoitinlaitetta
suojaustasolla
alkusammutuskalustoa
automaattista sammutuslaitteistoa. Yli 3000 m²:n palo-osaston omaavassa autosuojassa
tulee siis olla alkusammutuskalusto ja automaattinen sammutuslaitteisto. Suurin osa
Helsingin pysäköintilaitoksista on siis suojattu automaattisella paloilmoitinlaitteella ja
automaattisella sammutuslaitoksella, jolloin pelastuslaitoksen toimintaa ohjataan
paloilmoitinlaitteelta
löytyvällä
paikantamiskaaviolla
ohjeistuksilla.
minkälaisia ohjeiden ja opasteiden tulisi olla, ei E4:sä mainita.
Paloilmoitinlaitteistojen toteutuksessa noudatetaan eurooppalaisia EN 54-standardeja.
Niihin kuuluu tekninen spesifikaatio CEN/TS 54–14: Paloilmoittimet; suunnittelu, mitoitus, asennus, käyttöönotto- ja huolto-ohjeet. Sähkötieto ry:n julkaiseman ST -ohjeisto
1:n laatimisessa on käytetty CEN 54-14 -julkaisua. (Finanssialan keskusliitto 2011.)
ST -ohjeisto 1, Paloilmoittimen suunnittelu, asennus, huolto ja kunnossapito 2010
Saman intressipiirin edustajista kootun työryhmän tuotoksena jo neljäntenä julkaisuna
syntynyt ST -ohjeisto 1 on lähimpänä sellaista ohjetta, joka edes jollain tavoin yrittää
helpottaa pelastuslaitoksen työtä selkeiden paikantamiskaavioiden sisältöön liittyvien
ohjeiden kautta. Ohje käsittelee koko paloilmoittimen toteutusprosessia alusta loppuun
asti. 40 -sivuisesta oppaasta noin yksi sivu liittyy paikantamiskaavioiden luomiseen,
jolloin sisältö jää luonnollisesti kuitenkin kevyeksi.
Ohjeessa on yleisellä tasolla kerrottu hyvin se, mitä asemapiirroksen ja kaaviosivujen
tulisi sisältää. Siihen, millä tavalla asiat esitetään, ei ohjeistossa kuitenkaan puututa.
Ohjeessa mainitaan myös, että savunpoisto- ja sammutuslaitteistojen kaaviot on sijoitettava paloilmoitinlaitteen välittömään läheisyyteen, jos laukaisukeskukset ovat kauempana, mutta edelleen kaavioiden muotoon ei puututa. Kaiken kaikkiaan ohjeet ovat ly-
hyet ja ytimekkäät, jolloin suunnittelijoiden varaan jätetään liian paljon. Jaakko Kettunen ilmaisee opinnäytetyössään (2012, 11) asian mielestäni osuvasti: ”Noudatettaessa
kyseistä ohjetta tulevat vähintään normien vaatimukset täytettyä”. Tämä opinnäytetyö
antaa ohjeet siihen, miten vaatimukset ylitetään ja loppu-tuloksesta saadaan kiitettävä.
Finanssialan keskusliiton omaisuusvahinkokomitean ohje paloilmoittimien suunnitteluun ja asentamiseen antaa nimensä mukaisesti ohjeita paloilmoitinlaitteen asentamiseen, mutta tukeutuu monessa kohtaa kohteiden paloturvallisuus-suunnittelijoihin. Tästä
poistuvasta ohjeesta ei löydy mainintaa pelastuslaitokselle tarkoitettujen dokumenttien
Suomen Pelastusalan Keskusjärjestö SPEK on ollut mukana ST -ohjeisto 1:n luomisessa. Lisäksi SPEK on julkaissut paloilmoittimen ylläpitoon liittyvän ohjeen ja paloilmoittimen hoitajan oppaan, joissa ei kuitenkaan anneta ohjeita pelastuslaitokselle suunnattujen dokumenttien luomiseen. Tärkeimpänä aiheeseen liittyvänä julkaisuna tulee mainita
Paloilmoittimen mallikaaviot -julkaisu, jossa malliesimerkein näytetään, miten kaaviot
tulee luoda.
Edellisten lisäksi erilaisia ohjeita pelastuslaitokselle suunnattujen dokumenttien luomiseen saattaa olla myös eri vakuutusyhtiöillä, asennusliikkeillä, tarkastuslaitoksilla ja
toisilla pelastuslaitoksilla. Nämä mahdolliset ohjeet eivät kuitenkaan ole toimintaa ohjaavia ainakaan Helsingissä, joten rajasin ne työstäni kokonaan pois.
Maanalaisessa rakentamisessa tulee ottaa huomioon huomattavan erilaisia asioita maan
päälliseen rakentamiseen verrattuna. Sama pätee, kun asiaa tarkastellaan turvallisuusnäkökulmasta. Haasteelliseksi asian tekee myös se, ettei maanalaiseen rakentamiseen ole
erillisiä säädöksiä tai määräyksiä, vaan on sovellettava maan päällisen rakentamisen
säädöksiä. Tällöin kaupunkien rakennusvalvonnat ja pelastustoimi nousevat asiantunti-
ja-asemaan. Pelastustoimen kokemus maanalaisten tilojen riskien hallinnasta on kokonaisuutta ajatellen hyvin suppea, joten on turvauduttava asiantuntijanäkemyksiin. Helsingissä on muuhun maahan verrattuna eniten maanalaista rakentamista, jolloin turvallisuuteen liittyviä asiantuntijoita haettaessa katseet kääntyvät Helsingin pelastuslaitokseen.
Pelastuslaitos saa hälytyksen yhteydessä hätäkeskukselta joitain esitietoja, välillä vähemmän, välillä enemmän. Esitietojen määrä riippuu usein myös siitä, tuleeko hälytys
automaattisesta paloilmoittimesta vai onnettomuuden havainneelta ihmiseltä. Kaiken
kaikkiaan esitiedot rajoittuvat yleensä osoitteeseen ja onnettomuuden luonteeseen eli
siihen, onko kyseessä esimerkiksi tulipalo tai jokin muu onnettomuustyyppi.
Seuraavaksi, ainakin Helsingin pelastuslaitoksessa, pelastusyksiköt saavat tietoa matkalla ajoneuvojen tietokoneisiin avautuvasta kohdekortista. Kohdekortista saa tiedon paloilmoitinlaitteen sijainnista, mahdollisten sammutuslaitteiden keskusten sijainnista.
Kohdekortissa on myös puhelinnumeroita kiinteistön yhteyshenkilöille.
Ajomatka on varsinkin Helsingissä usein lyhyt, joten aikaa muiden tietolähteiden etsimiseen ei useinkaan ole. Pelastustoiminnan johtajan aika meneekin yleensä keskusteluun yhteistyöviranomaisten kanssa ja mahdollisten esikäskyjen antoon yksiköille. Pelastustoiminnan johtaja on usein ensimmäisten joukossa kohteessa, jolloin hänellä on
kohteeseen liittyen vielä monta epäselvää asiaa. Tällä hetkellä pelastuslaitos tarvitsee
ensimmäisen kerran kohteeseen sijoitettuja opasteita, joilla esimerkiksi paloilmoittimen
paikka on selkeästi havaittavissa. Pelastustoiminnan johtaja ei siis yleensä ennalta tiedä,
minkälaisia pelastustoimintaa nopeuttavia ja tehostavia laitteita kiinteistössä on, vaan
asia selviää usein vasta kohteessa ja viimeistään päästäessä paloilmoitinlaitteelle, jossa
pelastuslaitokselle tarkoitetut ohjeet ja dokumentit yleensä sijaitsevat.
Seuraavaksi käsittelen sellaisia kohdetietoja, joita pelastustoiminnan johtaja odottaa
paloilmoitinlaitteelta tai sen välittömästä läheisyydestä löytyvän. Käsittelen sellaisia
tietoja, jotka ovat ensiarvoisen tärkeitä liittyen juuri maanalaisten pysäköintilaitosten
tulipaloihin. Tilanteiden vaihtelevan luonteen johdosta käsittelyjärjestys ei välttämättä
ole yhtä kuin tärkeysjärjestys.
Ihmishenkien pelastaminen on tärkeintä kaikissa onnettomuuksissa, niin myös maanalaisten tilojen paloissa. Poistumistiemerkinnät on luonnollisesti oltava näkyvissä tilois-
ta poistujille, mutta myös pelastuslaitoksen on tiedettävä, mitä reittiä ihmisten voidaan
olettaa poistuvan. Tällöin poistumista voidaan pelastuslaitoksen avulla avustaa ja varmistaa, ettei ihmisiä ole jäänyt matkalle. Maanalaisiin tiloihin johtaa yleensä useita eri
reittejä. Pelastuslaitoksen on tiedostettava jokainen reitti, jotta ihmisten siirtyminen vaaralliseen tilaan voidaan kokonaisuudessa estää. Reitit tulee olla selkeästi merkittynä
pelastuslaitoskarttaan, josta jäljempänä enemmän.
Maanalaiseen autosuojaan ajetaan suurimmassa osassa tapauksista ajoramppia pitkin.
Ajorampin alussa ja matkalla voi olla kohteen mukaan eriävä määrä nosto-ovia. Joissain
kohteissa nosto-ovet ovat normaalisti auki, jolloin tulipalotilanteessa ihmiset ja savu
pääsevät sitä kautta ulos ja toisaalta pelastuslaitos voi käyttää reittiä sammutushyökkäykseen. Joissain kohteissa nosto-ovet ovat normaalisti kiinni asennossa ja aukeavat sisään ajettaessa. Useimmiten ovet on kuitenkin kytketty paloilmoittimeen, joka laskee
ovet alas paloilmoittimen lauetessa, jotta tilaan ei aja enää lisää ajoneuvoja. Ovet voivat
reagoida paloilmoittimen laukeamiseen myös niin, etteivät ne enää automaattisesti
avaudu niiden lähelle ajettaessa. Tällöin on riski, että tilassa jo valmiiksi olleet ihmiset
yrittävät päästä tilasta autolla, mutta eivät paloilmoittimen laukeamisen vuoksi kuitenkaan pääse. Tästä syystä pelastuslaitoksella tulee olla mahdollisuus tarpeen mukaan
avata tai sulkea ovia. Ovien käytöstä pitää kohteessa olla selkeä ohjeistus, jonka oikea
sijoituspaikka on paloilmoitinlaitteen välittömässä läheisyydessä seinällä.
Maan alla sammutusveden johtaminen pitkiä matkoja palokunnan omin letkuin on usein
käytännössä mahdotonta. Tästä syystä sammutusveden ottopaikkoja (paloposteja) tulisi
olla joka kerrostasolla vaakasuunnassa enintään 100 metrin välein. Jos putkiston kokonaismitta ei ylitä 200 metriä, voidaan käyttää kuivaa putkistoa, jonka palokunta täyttää
maan päällisestä syöttöpisteestä. (Helsingin kaupunkisuunnitteluvirasto 2006, 26.)
Pelastuslaitos tuo kohteeseen mukanaan vettä pelastusyksiköillä, mutta maanalaisten
pysäköintilaitosten tulipaloissa letkujen selvitysmatkat ovat pitkiä ja vettä kuluu yleensä
enemmän kuin on mukana. Tämän johdosta kohteessa pitää olla selkeät seinälle sijoitetut merkinnät ja pelastuslaitoskarttaan liitetyt ohjeet siitä, mistä vettä on saatavissa ja
mihin vettä voidaan syöttää, jotta sitä on saatavissa maan alla olevista vesiyhteistä.
Vettä tarvitaan myös, vaikka kohteessa on oma sammutusjärjestelmä. Sprinklerijärjestelmä vaatii usein ulkoista veden syöttämistä järjestelmään. Välillä järjestelmän putkisto
on kokonaan kuiva, jolloin vettä tarvitaan huomattava määrä, ja toisissa kohteissa järjestelmän painetta pitää ulkoisella syötöllä korottaa niin, että sprinklerisuuttimien teho on
riittävä rajoittamaan palon leviämistä. Oli niin tai näin, erilaisten järjestelmien syöttöyhteet pitää merkitä selkeästi sekä pelastuslaitoskarttaan että niiden sijoituspaikkoihin. Jos
kohteessa on käytössä automaattinen sammutuslaitteisto, pitää kiinteistössä olla selkeästi merkittynä, mistä sammutuslaitteiston käyttökeskus löytyy ja miten sinne paloilmoitinlaitteelta pääsee. Opasteet tulee sijoittaa niin, että ne ovat kohdetta lähestyttäessä,
lähestymis-suunnasta riippumatta, helposti havaittavissa.
Ajorampit toimivat pelastuslaitokselle selkeimpinä sammutusreitteinä. Maanalaiset autosuojat ovat toisinaan kuitenkin niin laajoja, että tarvitaan myös toisia sammutusreittejä. Tulipalon olosuhteet saattavat myös olla sellaiset, ettei ajoramppia pystytä käyttämään. Tällöin pelastuslaitos on pakotettu käyttämään vaihtoehtoista reittiä. Kaikki pelastuslaitokselle tarkoitetut mahdolliset reitit tulee olla helposti asemapiirroksesta havaittavissa.
Savu pitää poistaa maan alaisista tiloista välittömästi kohteeseen saavuttua. Välillä savun poistamiseksi on käytössä erillinen järjestelmä savunpoistokanavineen ja luukkuineen, mutta välillä savu poistetaan tiloista käytössä olevia ajoreittejä pitkin. Savunpoistojärjestelmän käyttökytkimet ohjeineen pitää löytyä paloilmoittimen välittömästä läheisyydestä.
Osassa kohteista on savunpoistoon tarkoitettuja avattavia luukkuja ja osassa savunpoisto
on suunniteltu hoidettavaksi käytössä olevia kulkureittejä pitkin. Jos näin on, on ne
merkittävä selkeästi paikantamiskaavioihin. Mahdolliset savunpoistoluukut ja korvausilmaluukut on merkittävä kiinteistöön myös näkyvillä kylteillä.
Aiheeseen liittyvän jo olemassa olevan aineiston löytäminen osoittautui vähintäänkin
haasteelliseksi, koska sitä ei ole. Pelastuslaitoksia koskevien ohjeiden ja opasteiden laatimisesta ei löytynyt ainuttakaan lähdettä. Toki on olemassa ohjeita siihen, minkälaisia
erilaisten kiinteistöihin sijoitettavien opastekylttien tulee olla, mutta juuri rajauksen
mukaisten opasteiden laatimiseen ei materiaalia löytynyt.
Omien ajatusteni tueksi haastattelin Helsingin pelastuslaitoksen palontutkintatiimin palotarkastajaa Katja Seppälää, ja maanalaisista tiloista Helsingin pelastuslaitoksessa vastaavaa Palomestari Jani Pitkästä. Näiden keskustelujen perusteella kävi erittäin selväksi,
että työlle oli tarve. Pitkäsen jo tekemä työ opasteiden laadun parantamiseksi oli yksi
suurimmista työtäni ohjanneista lähteistä.
Tämän lisäksi kiersin Helsingin kanta-
kaupungin maanalaisia pysäköintilaitoksia saadakseni vahvistuksen omille ja Pitkäsen
sekä Seppälän näkemyksille. Kirjallisia lähteitä käytin selventääkseni toiminnan ohjausta, sekä maanalaisen rakentamiseen ja maanalaisiin tiloihin liittyviä erityisominaisuuksia.
Tässä kappaleessa esittelen edellä mainittuihin seikkoihin perustuen malliesimerkit siitä,
minkälaisia pelastuslaitokselle suunnattujen ohjeiden tulisi maanalaisissa autosuojissa
olla. Voi olla kohteita, joissa ohjeet ovat laadittu eri tavalla, mutta ovat kuitenkin pelastuslaitoksen näkökulmasta hyvin laadittuja. Hyvien ohjeiden laatimiseen ei siis ole olemassa yhtä ainoaa totuutta, mutta jos ohjeet laaditaan seuraavien esimerkkien mukaisesti, on tulos ainakin Helsingin pelastuslaitosta tyydyttävä. Olen rajannut esimerkit koskemaan ohjeita, joita pelastustoiminnan johtaja välittömästi kohteeseen saavuttuaan
tarvitsee, jotta pelastustoiminta voidaan aloittaa viivytyksettä ja tehokkaasti. Esimerkkikohteina käytän rajauksen mukaisesti ainoastaan maanalaisia pysäköintilaitoksia.
Pelastuslaitos siirtyy kohteeseen hälytysilmoituksessa ilmoitetun osoitteen mukaisesti.
Usein osoitetta tarkennetaan vielä kohdekortista, jossa paloilmoittimen sijainti on yleen-
sä tarkasti ilmoitettu. Kun kohteeseen saavutaan, tulee ulkopuolella olla selkeästi opastein ilmoitettu, missä pelastuslaitokselle tärkeät asiat sijaitsevat.
Kuva 5. Pelastuslaitoksen ulkopuoliset opasteet
Kuvassa 5 on nähtävissä sellaisia opasteita, joita pelastuslaitos odottaa kohteesta löytävän. Kohdeopasteiden tulee kuitenkin kohteeseen saavuttaessa olla selkeästi havaittavissa, ei niin kuin kuvassa 5, jossa opasteet on sijoitettu porttikäytävän sisäseinään. Poistumiskuilukyltti on myös aivan liian pieni havaittavaksi kauempaa.
Paloilmoitinlaitteen välittömästä läheisyydestä on löydyttävä vähintään paikantamiskaavio. Paikantamiskaavio on asiakirja, jota käyttäen pelastuslaitos paikantaa kiinteistöstä palohälytyksen antaneen laitteen, ja selvittää reitin laitteen luo. Paikantamiskaavio
käsittää vähintään hakemiston, selvityksen ohjaustoiminnoista ja niiden käytöstä, asemapiirroksen ja kaaviosivut. (Hyytiä ym. 2009, 25.)
Paloilmoitinlaitteilta löydettävät paikantamiskaaviot ovat usein melko selkeitä, ja sisältävät tarvittavat tiedot, silloin kun kyseessä ovat maanpäälliset tilat. Maanalaiset tilat
ovatkin sitten asia erikseen. Paikantamiskaaviot tehdään kaikkiin kohteisiin samoja
sääntöjä noudattaen, jolloin unohdetaan kohteen erityisominaisuudet. Erityisominaisuu-
det vaikuttavat huomattavasti pelastuslaitoksen toimintaan, jolloin erityiskohteissa perinteinen paikantamiskaavio ei enää riitä. Erityiskohteisiin, esimerkiksi maanalaisiin
tiloihin, pitää paikantamiskaavion rinnalle luoda niin sanottu pelastuslaitoskartta. Pelastuslaitoskartasta tulee olla nopeasti havaittavissa juuri kyseisen erityiskohteen, pelastuslaitoksen toimintaan vaikuttavat erityisominaisuudet. Kaikki pelastuslaitokselle turha
tieto on karsittava pois. Pelastuslaitoskartan lisäksi paloilmoittimen välittömässä läheisyydessä tulee olla muitakin ohjeita, joita olen jo aikaisemmin käsitellyt.
Pelastuslaitoskartta tai pelastuslaitoksen opastaulu on pohjapiirustus kohteesta, tässä
tapauksessa maanalaisesta pysäköintilaitoksesta. Se tulee sijoittaa sellaiseen paikkaan,
josta pelastuslaitoksen on se helppo ensitilassa havaita, esimerkiksi heti hyökkäysreitin
sisääntulokohdan jälkeen. Toinen vastaava kartta tulee sijoittaa paloilmoitinlaitteen välittömään läheisyyteen, jotta pelastustoiminnanjohtaja pystyy käyttämään sitä johtamisen tukena saapuessaan paloilmoitinlaitteelle.
Pelastuslaitoskartassa jokainen kerros on nähtävissä erillisinä piirroksina, joka yksinkertaisimmillaan voi näyttää kuvan 6 kaltaiselta.
Kuva 6. Pelastuslaitoskartta 1
Kartasta on heti havaittavissa pelastuslaitokselle tärkeät yksityiskohdat, joita ovat
ajoreitit osoitteineen
hyökkäystiet ja poistumistiet
savunpoisto-, sprinkleri- ja sähköpääkeskukset
veden ulosotot ja vedensyöttöpaikat
paloilmoitinkeskukset ja avainsäilöt
vesi- ja kaasusulut
kenttäpuhelinpisteet.
Karttaan voi liittää myös muuta tietoa, jos nähdään tarpeelliseksi, mutta niin sanottu
turha tieto on kartan selkeyden säilyttämiseksi jätettävä pois. Kartan tulee olla niin suuri, että se on helposti havaittavissa ja luettavissa. Tässä esimerkissä kartan koko on
luonnossa noin 2 m x 1,5 m, mutta pienempikin koko riittää.
Kun kohde kasvaa, lisääntyy luonnollisesti myös kartalla oleva tietomäärä. Silloin on
erityisen tärkeää, että kartta pysyy selkeänä ja helppolukuisena.
Kuva 7. Pelastuslaitoskartta 2
Kuvan 7 mukainen värien käyttö on järkevää silloin, kun kohde kasvaa ja tilassa on
useita kerroksia tai se on jaettavissa osiin. Tällöin samoja värikoodeja käytetään myös
savunpoistokeskuksessa, joka selkeyttää kokonaisuutta huomattavasti.
Varsinkin laajoissa kohteissa pelastuslaitoskartan lisäksi on kohteesta oltava myös kuvien 8 ja 9 mukainen asemapiirros, josta tulee selvitä, miten pysäköintilaitos sijoittuu
maanpäälliseen ympäristöön nähden. Asemapiirroksesta pitää lisäksi selvitä ainakin
hyökkäystiet
poistumiskuilut ja selvitykset maanpäällisistä osoitteista
muut kulkureitit ja yhteydet toisiin rakennuksiin
savunpoistokuilut
vesisyöttö- ja paineenkorotusliittimet
paloilmoitin-, savunpoisto- ja ivs-keskukset
muut tarpeelliseksi todetut tiedot.
Kuva 8. Asemapiirros Meilahden sairaalan maanalaisesta pysäköintilaitoksesta
Kuva 9. Suurennus Meilahden sairaalan pysäköintilaitoksen asemapiirroksesta
Asemapiirroksessa on usein tarpeellista käyttää kuvan 10 mukaisesti värejä erottamaan
varsinainen pysäköintilaitos ympäristöstään. Asemapiirros tulee sijoittaa sellaiseen
paikkaan, josta pelastuslaitoksen on se helppo ensitilassa havaita, esimerkiksi paloilmoitinlaitteen välittömään läheisyyteen, jotta pelastustoiminnanjohtaja pystyy käyttämään
sitä johtamisen tukena saavuttuaan paloilmoitinlaitteelle.
Kuva 10. Asemapiirros Erottajan pysäköintilaitoksesta
Savunpoistokeskukset ovat usein monimutkaisia (kuva 11) ja niitä koskevat ohjeet usein
vaikeaselkoisia. Savunpoisto tulee kuitenkin aloittaa nopeasti, jolloin ohjeiden täytyy
olla helposti ymmärrettävissä. Paras tapa on luoda savunpoistokeskuksen välittömään
läheisyyteen savunpoiston ohjeistus, josta ohjeet on selkeästi luettavissa.
Kuva 11. Savunpoistokeskus.
Kuva 12. Savunpoiston ohjeet.
Kuva 13. Savunpoiston ohjeet
Kuvan 12 savunpoisto-ohje on tehty käyttäen värikoodeja. Jokaisella savunpoistoalueella on oma värinsä ja toimintaohjeissa (kuva 13) on käytetty samoja värikoodeja.
Tämä tapa selkeyttää savunpoiston käyttöä huomattavasti. Värikoodit on hyvä viedä
myös savunpoistokeskukseen, jolloin savunpoisto helpottuu entisestään. Savulohkojen
käyttöohjeiden tulee sisältää ainakin seuraavat asiat:
tarvittavat toimenpiteet savunpoistolohkoittain suoritusjärjestyksessä kuvan 13
o tarvittavat korvausilmapeltien kytkimet (värikoodi) tai mekaaniset toimen-piteet
o savunpoistokoneen kytkin (värikoodi)
o tarvittavat ovien avaamiset tai sulkemiset
o ilmanvaihdon järjestelyt
o varavoimakoneen tarve
o muut tarvittavat toimenpiteet
tärkeää, että ohjeet viedään myös savunpoiston käyttökeskukseen joko värein,
joka on parempi tai numeroin
paras ratkaisu on, että ohjeet löytyvät sekä seinältä, että käsiversiona opastekaapista
Useimmat maanalaiset pysäköintilaitokset on suojattu sprinklerilaitteistolla, jolloin toiminta perustuu automatiikkaan ja pelastuslaitokselle jää vain järjestelmän toimivuuden
tai toimimattomuuden toteaminen. Sprinklerilaitteistojen ohelle on noussut viimeisten
vuosien aikana korkeapainesumujärjestelmä, jota on asennettu jo ainakin Helsingin
maanalaisiin tiloihin. Hi-fog -järjestelmää voidaan ohjata erillisestä keskuk-sesta, jossa
suojattava alue on jaettu pienempiin lohkoihin. Tällöin opasteita laadittaessa voidaan
käyttää esimerkiksi numerointia kuvaamaan laukaistavan venttiilin vaikutusaluetta. Eri
sammutusalueet ja niitä ohjaavat venttiilit ja alueita rajaavat verhot merkitään ohjeisiin
omilla numeroilla, jolloin käyttö helpottuu. Sammutustoiminnan kokonaishallintaa on
toivottavaa helpottaa kuvan 14 mukaisella järjestelyllä, jossa sammutuskeskukseen on
liitetty alue, jonka järjestelmä kattaa. Jokaista venttiiliä kohden on alueelle sijoitettu ledvalo, joka syttyy, kun venttiili laukaistaan.
Kuva 14. Hi-Fog- sammutuskeskus
Pysäköintilaitosten ovet saattavat osissa kohteista reagoida palohälytykseen sulkeutuen
automaattisesti. Tällöin pelastuslaitoksella tulee olla mahdollisuus ohittaa automatiikka.
Ovien käytön ohjeistus tulee löytyä myös paloilmoitinlaitteen välittömästä läheisyydestä. Kuvassa 15 erään kohteen ovien käyttöön liittyvät ohjeet.
Kuva 15. Ovien käyttöohjeet
Kuvan 15 ohje on täysin ymmärrettävä. Tämän lisäksi tulee kuitenkin ohjeistaa, miten
toimitaan siinä tapauksessa, jos palohälytystä ei saa kuitattua ja ovet pitää kuitenkin
saada auki. Tässä kyseisessä tapauksessa ohjeet löytyivät paikantamiskaavion sivuilta
Kuva 16. Ovien ohjauksen ohitus
Kuvassa 16 kerrotaan keino, miten ovet avataan, vaikka palohälytystä ei ole saatu kuitattua. Keinot ovien avaamiseksi tulee olla sellaisia, joita pelastuslaitoksen henkilöstön
on helppo tehdä. Esimerkiksi tässä kuvan tapauksessa tulee suorittaa erinäisiä irtikytkentöjä, joita ei varmasti pysty kaikki henkilöt suorittamaan. Lisäksi kaikki samaan aiheeseen liittyvät ohjeet pitää olla löydettävissä samasta helposti havaittavasta paikasta
paloilmoittimen välittömästä läheisyydestä. Sama koskee edellä esitettyjä ovien ohjauksen opasteita, jotka tässä kyseisessä kohteessa löytyivät osa sisältä hallista ovien luota ja
osa paikantamiskaavion sisälehdeltä.
On mahdollista, ettei kaikkia pelastuslaitokselle tarkoitettuja opasteita ja ohjeita pystytä
sijoittamaan seinille paloilmoittimen välittömään läheisyyteen, tai se ei ole muuten tarpeen. Tällöin tulee olla joku paikka, josta ohjeet on helposti löydettävissä. Tähän tarkoitukseen soveltuu hyvin erillinen paloilmoitinlaitteen välittömään läheisyyteen sijoitettu
laatikko, jonka oveen on selkeästi kirjoitettu pelastuslaitoksen ohjeet (kuva 17). Optimaalisin paikka laatikolle on savunpoistokeskuksen vieressä, jolloin ohjeet ovat saatavilla helposti keskusta käytettäessä. Laatikko ja seinälle sijoitetut ohjeet eivät ole toisiaan poissulkevia, vaan laatikko voi toimia myös hyvänä lisänä.
Laatikkoon tulee sijoittaa myös kohdekortti, johon on kerätty kohteesta kaikki pelastuslaitokselle oleellinen tieto. Ville Kultalahti määrittelee opinnäytetyössään ”kohdekortti
pelastustoiminnan johtamisen työkaluna” (2012, 36-37), optimaalisen kohdekortin sisältöä, joita ovat muun muassa pelastustoimintaa tukevat laitteet, niiden sijainti ja laitteiden vastuuhenkilöt. Kohteeseen siirtyminen kestää Helsingissä niin vähän aikaa, ettei
kohdekorttiin yleensä ehdi pitkään perehtymään. Tämänkin vuoksi kohdekortti tulisi
olla helposti löydettävissä myös kohteesta.
Kuva 17. Pelastuslaitoksen opasteet –laatikko
Kun pelastuslaitokselle tarkoitettuja ohjeita sijoitetaan erilliseen laatikkoon, tulee sen
olla niin suuri, että siihen sijoitetut ohjeet voidaan selkeyden säilyttämiseksi luoda tarpeeksi suuriksi. A4-kokoinen ohje on useimmissa tapauksissa liian pieni.
Ulkopuoliset selkeästi havaittavat opasteet
hyökkäys- / sammutusreitit
savunpoistokeskus ja siihen kuuluvat savunpoisto- ja korvausilmaluukut
sammutuskeskukset
ivs-keskukset ja kaasusulut.
Pelastuslaitoskartta eli pohjapiirustus kohteessa, johon merkittävä
Asemapiirrokseen, jossa kohde sijoitettuna maanpäälliseen ympäristöön, on merkittävä
paloilmoitin-, savunpoisto- ja ivs -keskukset
Savunpoiston ohjeet, jossa oltava
tarvittavat toimenpiteet savunpoistolohkoittain suoritusjärjestyksessä mm:
o tarvittavat korvausilmapeltien kytkimet (värikoodi) tai mekaaniset toimenpiteet
joka on parempi tai numeroin.
keskukseen merkittävä selkeästi esimerkiksi numeroin sammutusalueet ja niitä
ohjaavat venttiilit
alueet sijoitetaan sammutuskeskuksen vaikutusalueen pohjapiirustukseen
selkeyttä voidaan lisätä esimerkiksi pohjakuvaan sijoitetuilla valoilla, joilla jokaisella kuvataan tietyn venttiilin laukaisemista.
Ovien ohjeet
oville oltava järjestelmä, jolla automatiikka pystytään kaikissa tilanteissa ohittamaan.
Opastekaappi
opastekaappiin sijoitetaan kaikki pelastuslaitosta koskevat ohjeet A3-koossa
opastekaappi sijoitettava paloilmoitinlaitteen välittömään savunpoisto- ja sammutuskeskuksen välittömään läheisyyteen.
Kaikille ohjeille yleistä
jos seinälle ei opasteita mahdu, on ne löydyttävä vähintään opastelaatikosta
seinälle sijoitettujen opasteiden tulee olla riittävän suuria, vähintään 1m² kokoisia
kaikissa opasteiden laatimisessa varmistettava ymmärrettävyys pelastuslaitoksen
opasteiden lisäksi on varmistettava, että laitteet toimivat opasteiden mukaisesti.
Asioita kyseenalaistetaan kenties liian haroin. On helppoa hyväksyä asiat sellaisina kuin
ne esitetään miettimättä, onko asia tehty parhaalla mahdollisella tavalla. Sorrun tähän
liian helposti. On tietenkin asioita, jotka ovat jo valmiiksi niin hyvin tehtyjä, ettei niitä
ole mitään järkeä lähteä enää muuttamaan. On kuitenkin myös hyvin paljon asioita, joita
olisi hyvä kyseenalaistaa, jotta positiivista kehitystä voisi ylipäätään tapahtua.
Pelastuslaitokselle tarkoitetuissa kohdeopasteissa on pitkään hyväksytty se taso, mitä
paloturvallisuussuunnittelijat ovat kohteisiin luoneet. Ei ole tarpeeksi pohdittu sitä, onko
taso ollut riittävää tai edes hyväksyttävää. On hyväksytty se, ettei suunnittelijoille ole
ollut tarpeeksi selkeitä ja yhdenmukaisia ohjeita pelastuslaitokselle tarkoitettujen opasteiden laatimiseen. Normaaleissa maanpäällisissä kohteissa useimmilta paloilmoittimilta löytyvät paikantamiskaaviot riittävät hyvin tehokkaan pelastustoiminnan aloittamiseksi. Erityiskohteisiin siirryttäessä, esimerkiksi maan alle, eivät normaalien kohteiden
paikantamiskaaviot enää riitä, vaan tarvitaan pelastuslaitos-kartta-ajatuksella tehtyjä
kohdeopasteita. Niissä sisältö on rakennettu ainoastaan pelastuslaitoksen toimintaa varten, jolloin edellytykset tehokkaalle toiminnalle on olemassa.
Pelastuslaitoksen tehokkaan toiminnan edellytysten varmistaminen vaatii tietenkin paljon muutakin kuin pelkkien ohjeiden luomista. Ensimmäinen askel on omien toimintamallien luominen erilaisiin kohteisiin, ja sen myötä muodostaa ajatus siitä, mitä kohteilta on vaadittava, jotta toimintamalleja voidaan tehokkaasti toteuttaa. Tämän jälkeen
tehokkaan toiminnan edellytykset on kirjattava aihekohtaisiksi ohjeiksi, joita voidaan
käyttää hyväksi erilaisten kohteiden suunnitteluprosesseissa. Erilaiset pelastuslaitoksen
valmiiksi muodostamat ohjeet ja vaatimukset on helppo ojentaa suunnittelijoille jo prosessin alkuvaiheessa, jolloin asiat esitetään valmiiksi mietittyinä selkeästi ja yksiselitteisesti. Ohjeet tulee toimittaa valmiiksi myös rakennusvalvontaan, jolloin sielläkin on
valmiiksi tiedossa, mitä pelastuslaitos erilaisilta kohteilta vaatii. Tähän pisteeseen ei ole
lyhyttä tietä. Työ on jaettava moneen osaan, jolloin tavoitteeseen edetään porras portaalta, mutta kuitenkin ollen aina lähempänä lopullista tavoitetta. Siinä riittää opinnäytetyöaiheita vielä monille opiskelijoille.
Selkeä ensimmäinen jatkotoimenpide on selvittää ne osa-alueet eli erilaiset toimintakentät, joihin selkeästi tarvitaan suunnitteluvaiheen ohjeistusta. Tämän jälkeen tulee miettiä, mitä pelastuslaitos näillä eri toimintakentillä tehokkaan toiminnan turvaamiseksi
tarvitsee. Vasta tämän jälkeen voidaan aloittaa varsinaisten suunnittelijoille tarkoitettujen ohjeiden laatiminen.
Pelastuslaitoksen toimintakenttä on hyvin laaja, jolloin pelastuslaitoksen toimintakin on
kohteen mukaan toisistaan poikkeavaa. Erilliset suunnitelmat on luotava esimerkiksi
korkeisiin rakennuksiin, hoitolaitoksiin, hotelleihin, kokoontumistiloihin, kauppakeskuksiin, maanalaisiin tiloihin jne. Toki pelastuslaitoksen toiminnassa on yhtäläisyyksiä
vaikka toiminta-alue muuttuisikin, jolloin jokaista yksityiskohtaa ei tarvitse suunnitella
Tämänhetkinen ajatukseni oman työni jatkotoimenpiteistä on, että muokkaamme yhteistyössä palomestari Jani Pitkäsen ja palotarkastaja Katja Seppälän kanssa opinnäytetyöni
paloturvallisuussuunnittelijoille ojennettavaan ohjemuotoon. Ohjeen valmistumiseen
tulee vaikuttamaan muun muassa se, mihin tehtäviin valmistumiseni jälkeen siirryn ja
mikä tehtäväkenttäni siinä on. Kaikesta huolimatta työni on saatu päätökseen vasta siinä
vaiheessa, kun opas on käteen ojennettavassa muodossa, enkä aio sitä jättää tekemättä.
Tärkeänä jatkotoimenpiteenä pidän myös jo olemassa olevien kohteiden pelastuslaitokselle tarkoitettujen ohjeiden yhtenäistämistä ja laadun parantamista. Maanalaisten tilojen osalta tätä työtä on jo pitkään tehnyt Helsingin pelastuslaitoksessa palomestari Jani
Pitkänen. On erittäin vaikeaa sanoin selittää, mitä erilaisilta opasteilta toivotaan, jolloin
useissa tapauksissa Pitkänen on joutunut luomaan opasteet itse. Käytännössä tämä tarkoittaa sitä, että pyydetään tyhjät asemapiirrokset ja pohjapiirrokset, joita muokataan
liittämällä kuviin pelastuslaitokselle tärkeitä asioita. Tämä tapa teettää kuitenkin erittäin
paljon aikaa vievää työtä henkilöllä, jonka pitää työssään tehdä myös paljon muuta. Keventäisi huomattavasti Pitkäsenkin työtaakkaa, jos olisi olemassa valmiit ohjeet siihen,
miten opasteita tulee tehdä. Se, että päästään pisteeseen, jossa Pitkänenkin hyväksyy
suunnittelijoiden työn laadun, vaatii varmasti paljon töitä. Myös ohjeilta vaaditaan pal-
jon. Huomattavasti enemmän töitä tuottaa kuitenkin se, jos ohjeita pisteen saavuttamiseksi ei tehdä.
Ensimmäisenä työtä tehdessäni opin sen, ettei työ etene ilman täydellistä halua työn
päätökseen saattamiseen. Samoihin aikoihin opin, kuinka vaikeaa erialaisten lähteiden
löytäminen saattaa vielä tänäkin informaatioteknologian kulta-aikana olla. Saatoin kuluttaa tuntikausia eri lähdekirjallisuuden löytämiseksi siinä kuitenkaan onnistumatta.
Ymmärsin, että suurin osa työn tekemisestä on tosiaan lähdemateriaalin kasaamista ja
loppu on melkein pelkkää ruusuilla tanssimista. Tunnen kuitenkin onnistuneeni juuri
tämän seikan takia. Sain kerättyä työlleni merkittävää tietoa suuresta määrästä materiaalia. Saattaa kuulostaa hullulta, mutta juuri sitähän se on, täytyy pystyä erittelemään itselle tärkeä tieto kaikesta itselle turhasta tiedosta.
Opin sekä pakottamaan itseni työn tekemiseen että olemaan itselleni armollinen. Ymmärsin, että ilman hetkittäistä pakottamista ei työ etene ja toisaalta ilman lepohetkiä ei
työ etene myöskään. Välillä tunsin tuijottavani näyttöruutua saamatta tunteihin mitään
aikaiseksi ja välillä suolsin tekstiä kuin Päätalo konsanaan. Sain osakseni yllättävän
paljon kritiikkiä siitä, että halusin tehdä työstäni itselleni kelpaavan, eli suomeksi sanottuna käytin yksityiskohtien hiomiseen liikaa aikaa. Mutta jos on täydellisyyteen pyrkivä
ihminen, ei muuta voi.
Sain tehtyä työstäni itselleni kelpaavan. Tein työni alkuperäisen suunnitelman mukaisesti, ilman rajausten muuttamista. Pystyin tuomaan esille niitä tärkeitä asioita, joita jo
suunnitelmissa olin ajatellutkin. Sisällysluettelon muodostaminen vei aikaa, ja vieläkin
mietin, pitäisikö otsikointia tai otsikoiden järjestystä muuttaa, mutta tämänhetkistä paremmaksi en sitä pysty muodostamaan. Lopulliseen tavoitteeseen pääsen sitten, kun
paloturvallisuussuunnittelijoille tarkoitettu ohje on valmis. Työni tekee ohjeen laatimisen kuitenkin huomattavasti helpommaksi, joten osatavoite on saavutettu.
Aikataulullisesti työni valmistuminen viivästyi. Alkuperäinen suunnitelma oli, että olisin saanut työni valmiiksi jo keväällä, mutta siirryttyäni vuoden alusta tekemään toimis-
totyöaikaa, päätin lykätä työn aloittamista kevääseen. Kokonaisuudessa työn tekemiseen
käytin aikaa niin kuin olin suunnitellutkin, joten sen puolesta pääsin tavoitteeseen.
Haasteellisinta työssäni oli se, ettei pelastuslaitokselle tarkoitetuista ohjeista löytynyt
minkäänlaista kirjallisuutta tai muutakaan materiaalia. Oli siis itse mietittävä, minkälaiset opasteet palvelevat pelastuslaitosta parhaiten. Toisaalta työn mielekkyyttä lisäsi juuri se, ettei asiaan oltu aikaisemmin paneuduttu. Paloilmoitinlaitteeseen liittyviä opinnäytetöitä löytyi useitakin, muttei ainuttakaan, jossa olisi syvemmin käsitelty pelastuslaitokselle tarkoitettuja ohjeita.
Kirjallisen materiaalin puuttuessa kiersin Helsingin maanalaisia pysäköintilaitoksia,
jotta pystyin vahvistamaan omat näkemykseni tämänhetkisestä opasteiden tilasta. Käytyäni kymmenessä eri keskustan alueen maanalaisessa pysäköintilaitoksessa sain vahvistuksen siihen, että opasteiden laatu oli pääasiassa heikkotasoista. Kohteissa käyminen
sai pääni entisestään sekaisemmaksi miettiessäni, mitä pelastuslaitos kohteilta haluaa.
Keskustelut palomestari Jani Pitkäsen kanssa saivat ajatukseni taas raiteille, minkä johdosta pystyin muuttamaan ajatukseni sanoiksi ja edelleen kirjoitukseksi. Tähän liittyi
vahvasti kohteista ottamani kuvat, joiden avulla pystyin havainnoimaan asiaa paremmin.
Koko prosessia näin jälkikäteen tarkastellessani on myönnettävä, että olisin päässyt paljon helpommalla valitsemalla opinnäytetyön aiheeksi itselleni tutun aiheen. Oli kuitenkin täysin tietoinen ratkaisu valita aihe mukavuusalueen ulkopuolelta, koska halusin
työni olevan opiksi myös itselleni. Vaikka kyseenalaistaminen onkin usein työläämpää
kuin hyväksyminen, on se usein ainoa tie asioiden kehittämiseen.
Arimo, H. 2013. Onnettomuustutkintapöytäkirja. Helsingin Pelastuslaitoksen sisäinen
Finanssialan keskusliitto. 2014. Omaisuusvahinkokomitea. Paloilmoittimet -suunnittelu
ja asentaminen. FK-CEA 4040:2014-08. CEA. Bryssel.
Finanssialan keskusliitto 2011. www-dokumentti.
http://www.tukes.fi/Tiedostot/pelastustoimen_laitteet/aineisto/Lehto_Asennusstandardie
n%20vaikutus%20paloilmoittimien%20ja%20sammutuslaitteistojen%20toteutukseen%
20tukes%2009112011.pdf.
Fohlin, T. 2012. Onnettomuustutkintapöytäkirja. Helsingin Pelastuslaitoksen sisäinen
Franzén, T., Bergdahl, S-G. ja Nordmark, A. 1998. Underground Construction in Modern Infrastructure. A.A.Balkema. Rotterdam.
Globalpost 2012. www-dokumentti.
http://www.globalpost.com/dispatch/news/regions/europe/france/120309/placevendome-fire-paris-luxury-cars-destroyed. 8.12.2014.
Helsingin kaupunkisuunnitteluvirasto 2012. Helsingin seudun ja Helsingin väestökehitys.
Helsingin kaupunkisuunnitteluvirasto 2009. Helsingin maanalainen yleiskaava.
Helsingin kaupunkisuunnitteluvirasto 2006. Maanalaisten toimintojen yleinen
turvallisuusselvitys.
Holmén, C., Hovinen, R., Hyytiä, K., Hänninen, P., Juhonen, A., Marttila, H., Orrainen,
M. ja Tarvainen, H. 2004. ST-käsikirja 10, Paloilmoitinjärjestelmät. 4., tarkastettu painos, Sähkötieto ry. Espoo.
Hyytiä, K., Kauppi, V., Koskela, K., Laakkonen, E., Laine, J., Lähteenmäki, U.,
Packalén, S., Perttula, T. ja Sivén, C. 2009. ST-ohjeisto 1. Paloilmoittimen suunnittelu,
asennus, huolto ja kunnossapito 2009. 4., uudistettu painos, Sähkötieto ry. Espoo
Kettunen, J. 2012. Paloilmoitinjärjestelmän suunnittelu ja toteutus. Opinnäytetyö. Kemi-Tornion ammattikorkeakoulu. Kemi.
Kultalahti, V. 2012. Kohdekortti pelastustoiminnan johtamisen työkaluna. Opinnäytetyö. Savonia-ammattikorkeakoulu. Kuopio.
Laki pelastustoimen laitteista 10/2007.
Rinne, M. 2011. Rock- Sound of countless opportunities. Otava Book Printing Ltd. Keuruu.
Turvatekniikankeskus. Pelastustoimen laitteet. Www dokumentti.
http://www.tukes.fi/fi/Toimialat/Pelastustoimen-laitteet/Paloilmoitinlaitteistot/.
Via Le Dauphine 2011. Www-dokumentti. http://www.firegeezer.com/2011/05/09/fireruns-the-rack-in-underground-parking-garage/. 8.12.2014.
Ympäristöministeriö 2011. E1 Suomen rakentamismääräyskokoelma. Rakennusten paloturvallisuus. Ympäristöministeriön asetus rakennusten paloturvallisuudesta.
Ympäristöministeriö 2005. E4 Suomen rakentamismääräyskokoelma. Ympäristöministeriön asetus autosuojien paloturvallisuudesta.
Ympäristöministeriö 2003. Ympäristöopas 39. Rakennusten paloturvallisuus ja paloturvallisuus korjausrakentamisessa.
KARELIA-AMMATTIKORKEAKOULU KAHDEN YKSIKÖN SAIRAALAN ULKOPUOLINEN HOITOELVY- TYS
Ensihoito-organisaation toiminta- mallin kehittäminen Keski-Suomen pe- lastuslaitoksella
OPINNÄYTETYÖ Tekniikka Palopäällystön koulutusohjelma
Petri Järvensivu Etelä-Pohjanmaan pelastuslaitoksessa Vapaaehtoishenkilöstön koulutuksen kehittäminen
OHJE ENSIHOITAJALLE JA ALAN OPISKELIJALLE AMBULANSSIN TARKASTAMISEEN
ENSIVASTEYKSIKÖN TOIMINTA KESKI-SUOMEN PELASTUSLAITOKSESSA HENKILÖSTÖN ITSENSÄ
Jarmo Kuivalainen PALOILMOITINASENTAJAN OPAS Automaatiotekniikan koulutusohjelma
Asiakaspalautelomake Pohjois-Savon pelastuslaitoksen ensihoitopalveluiden käyttöön o